EkBass/fiwiki-20250220-pages-articles huggingface dataset:
Pekka Savijoki

Pekka Savijoki (s. 1952) on suomalainen säveltäjä, saksofonisti ja kapellimestari. Hän on toiminut saksofoninsoiton päätoimisena tuntiopettajana Sibelius-Akatemiassa vuodesta 1982 lähtienSibelius-Akatemia . Savijoki aloitti saksofonin opinnot Sibelius-Akatemiassa ja jatkoi Pariisissa. Hän suoritti diplomin Sibelius-Akatemiassa vuonna 1977. Hän on esiintynyt ympäri maailmaa.eclassical.com ==Lähteet== == Aiheesta muualla == * Yle Areena: Narrin aamulaulu - Syntymäpäivävieraana nykyaikaisen klassisen saksofoninsoiton pioneeri Pekka Savijoki, Julkaistu: pe 3.6. klo 8.00, Poistuu: la 3.6.2023 Luokka:Suomalaiset saksofonistit Luokka:Vuonna 1952 syntyneet Luokka:Elävät henkilöt
Tonejoki

Tonejoki () on joki Kantōssa, Japanissa. Se on Japanin toiseksi pisin joki Shinanojoen jälkeen. Joen pituus on 322 km ja valuma-alue on 16 840 km², mikä on Japanin suurin. Joen lempinimi on Bandō-Tarō. Bandō on Kanton vanhentunut nimitys ja Tarō on tyypillinen japanilainen vanhimman pojan nimi. Jokea pidetään toisinaan yhtenä japanin kolmesta suurimmasta joesta (kaksi muuta ovat Shikokussa sijaitseva Yoshinojoki ja Kyūshūssa sijaitseva Chikugojoki. == Maantiede == Joki saa alkunsa Gunman prefektuurin ja Niigatan prefektuurin välisellä raja-alueella sijaitsevalta Ōminakamivuorelta. Joki virtaa Tyyneen valtamereen Chōshin kaupungin kohdalla. Edojoki haarautuu Tonesta ja virtaa Tokionlahteen. == Historia == Joki tunnettiin aikoinaan hallitsemattomasta luonnostaan, ja Tonejoen reitti muuttui aina tulvien sattuessa. Joen historiallista uomaa onkin hankala jäljittää. Joki virtaisi aikoinaan Tokionlahteen. Joen nykyinen reitti vakiintui Meiji-kaudella 1600-luvulla, kun Kantōsta tuli Japanin poliittinen keskus ja alueella aloitettiin merkittävät rakennustyöt. == Käyttö == Joki oli rautateiden keksimiseen asti merkittävä kulkuväylä. Sitä pitkin kuljetettiin paitsi paikallisia tuotteita kuten soijakastiketta Chōshista, myös Tōhokusta asti. Nykyään joessa on useita patoja, jotka turvaavat Tokion metropolialueen yli 30 miljoonan asukkaan vedensaannin. Luokka:Japanin joet Luokka:Tyyneenmereen laskevat vesistöt
Zdeněk Blatný

Zdeněk Blatný (s. 14. tammikuuta 1981 Brno, Tšekkoslovakia) on tšekkiläinen jääkiekkoilija. == Ura == Blatný aloitti jääkiekon kotikaupungissaan Brnossa. Kaudeksi 1998–99 hän siirtyi WHL:ään. Atlanta Thrashers varasi Blatnýn kolmannella kierroksella vuoden 1999 NHL:n varaustilaisuudessa. Blatný pelasi WHL:ssä kevääseen 2001 asti. Hän pelasi samana vuonna nuorten MM-kisoissa ja voitti MM-kultaa. Blatný siirtyi kausiksi 2001–2004 Atlanta Thrashersin organisaatioon. Hän debytoi NHL:ssä kaudella 2002–2003. Enimmäkseen Blatný kuitenkin pelasi farmijoukkue Chicago Wolvesissa. Kaudella 2004–2005 hän pelasi jääkiekon SM-liigassa Pelicansin riveissä ja Tšekin Extraligassa HC Znojemští Orlissa. Syyskuussa 2005 Blatný teki vapaana pelaajana sopimuksen Boston Bruinsin kanssa, mutta hän pelasi enimmäkseen AHL-joukkue Providence Bruinsissa. Hän pääsi mukaan viiteen NHL-peliin. Kesken kauden hänet kaupattiin Tampa Bay Lightningiin, jossa pelasi ainoastaan farmijoukkue Springfield Falconsissa. Blatný pelasi vielä syksyllä 2006 Falconsissa, mutta siirtyi loppukaudeksi Elitserien-seura MODOon tehtyään seuran kanssa sopimuksen tammikuussa 2007. Blatný voitti Ruotsissa Elitserienin mestaruuden. Kauden 2007–2008 Blatný aloitti Sveitsissä, HC Ambrì-Piottan riveissä, mutta siirtyi loppukaudeksi HC Libereciin, jota edusti myös kaksi seuraavaa kautta. Kauden 2010–2011 Blatný aloitti Saksan 2. Bundesliigassa Hannover Indiansissa, mutta siirtyi pian Slovakian Extraligaan HC Košicen riveihin. Košicessa Blatný ei saanut kunnolla peliaikaa ja loppukauden hän pelasi saman sarjan HK Dukla Trenčínissä. Seuraavaksi kaudeksi Blatný siirtyi Itävallan pääsarjan EC Graz 99ersiin. ==Tilastot== 1997–98 Kometa Brno jun. 42 22 21 43 40 1998–99 Seattle Thunderbirds WHL 44 18 15 33 25 11 4 0 4 24 1999–00 Seattle Thunderbirds WHL 7 4 5 9 12 Kootenay Ice WHL 61 43 39 82 119 21 10 17 27 46 2000–01 Kootenay Ice WHL 58 37 48 85 120 11 8 10 18 24 JMM 7 5 2 7 6 2001–02 Chicago Wolves AHL 41 4 3 7 30 3 2 0 2 0 Greenville Grrrowl ECHL 12 5 5 10 17 9 2 8 10 14 2002–03 Atlanta Thrashers NHL 4 0 0 0 0 Chicago Wolves AHL 72 12 9 21 62 9 0 2 2 20 2003–04 Atlanta Thrashers NHL 16 3 0 3 6 Chicago Wolves AHL 61 11 23 34 115 10 0 4 4 24 2004–05 Pelicans SML 9 1 1 2 32 HC Znojemští Orli ČEL 15 3 4 7 28 2005–06 Boston Bruins NHL 5 0 0 0 2 Providence Bruins AHL 35 8 22 30 21 Springfield Falcons AHL 31 14 15 29 20 2006–07 Springfield Falcons AHL 19 5 8 13 18 Modo SEL 16 2 1 3 44 20 3 4 7 34 2007–08 HC Liberec ČEL 23 4 5 9 73 11 0 1 1 22 HC Ambrì-Piotta NLA 10 2 3 5 14 2008–09 HC Liberec ČEL 51 4 21 25 129 3 0 0 0 0 Benátky nad Jizerou 1. liga 1 1 1 2 2 2009–2010 HC Liberec ČEL 50 7 8 15 42 15 0 1 1 37 2010–2011 Hannover Indians 2.Bund. 6 2 4 6 4 HC Košice SvEL 4 0 1 1 2 HK Dukla Trenčín SvEL 12 1 9 10 8 11 3 2 5 16 3 kautta yhteensä NHL 25 3 0 3 8 5 kautta AHL 259 54 80 134 266 22 2 6 8 44 ==Lähteet== * * * ===Viitteet=== Luokka:Tšekkiläiset jääkiekkoilijat Luokka:Atlanta Thrashersin varaamat pelaajat Luokka:Vuonna 1981 syntyneet Luokka:Elävät henkilöt
Hennepinin piirikunta

Hennepinin piirikunta () on piirikunta Yhdysvaltain osavaltion Minnesotan keskiosassa. Se on osavaltion suurin piirikunta, ja sen asukasluku oli vuoden 2010 väestönlaskennassa 1 152 425. Yli joka viides minnesotalainen asuu piirikunnassa. Hennenpinin hallinnollinen keskus ja samalla suurin kaupunki on Minneapolis. Piirikunta on saanut nimensä ranskalaisen lähetyssaarnaajan Louis Hennepinin mukaan. Hennenpinin kaupungissa Rogersissa sijaitsee Minnesotan Weberin piste. ==Piirikunnan kaupungit== *Bloomington *Brooklyn Center *Brooklyn Park *Champlin *Chanhassen (osittain) *Corcoran *Crystal *Dayton (osittain) *Deephaven *Eden Prairie *Edina *Excelsior *Golden Valley *Greenfield *Greenwood *Hanover (osittain) *Hopkins *Independence *Long Lake *Loretto *Maple Grove *Maple Plain *Medicine Lake *Medina *Minneapolis *Minnetonka *Minnetonka Beach *Minnetrista *Mound *New Hope *Orono *Osseo *Plymouth *Richfield *Robbinsdale *Rockford (osittain) *Rogers *Shorewood *Spring Park *St. Anthony Village *St. Bonifacius *St. Louis Park *Tonka Bay *Wayzata *Woodland == Lähteet == == Aiheesta muualla == Luokka:Minnesotan piirikunnat
Maila (nimi)

Maila on naisen etunimi. Nimi on yksi Maria-nimen monista muunnelmista, ja sen pohjalta on syntynyt myös harvinaisempi muunnos Maili.Pentti Lempiäinen: Suuri etunimikirja, s. 147, WSOY 1998, ISBN 951-0-23323-4 Mailan ja Mailin nimipäivä on 17. toukokuuta. Digi- ja väestötietoviraston tietojen mukaan nimi Maila on 1900-luvun alusta vuoden 2019 loppuun mennessä annettu 5959 ja Maili 948 henkilölle. Molempien nimien kantajista suurin osa on syntynyt vuosien 1920 ja 1960 välisenä aikana. == Tunnettuja Maila-nimisiä == * Maila Heikkilä, nuortenkirjailija * Maila Heinonen, keihään- ja kiekonheittäjä * Maila Karimaa (oik. Maili Ojanne), kirjailija * Maila Nurmi (alkujaan Syrjäniemi), Yhdysvalloissa televisiossa esiintynyt tanssija, näyttelijä, malli ja taiteilija * Maila Paloheimo, kirjailija * Maila Pylkkönen, runoilija * Maila Pöyliö, kansakoulunopettaja, runoilija ja lausuja * Maila Soikkeli (o.s. Nisula), telinevoimistelija ja koripalloilija * Maila Talvio (oik. Maila Mikkola), kirjailija. * Maila-Katriina Tuominen, Aamulehden ent. kulttuuritoimittaja ja kuvataidekriitikko == Tunnettuja Maili-nimisiä == * Maili Autio, kanslisti, puoluesihteeri, kiinteistösijoittaja ja suurlahjoittaja * Maili Laitinen, kirjailija * Maili Pörhölä, puheviestinnän professori == Lähteet == Luokka:Etunimet
Jan de Bont

Jan de Bont (s. 22. lokakuuta 1943 Eindhoven, Alankomaat) on alankomaalainen elokuvaohjaaja, tuottaja ja elokuvaaja. De Bont aloitti uransa kuvaajana 1960-luvulla. 1970-luvun alussa hän tuli tunnetuksi yhteistyöstään ohjaaja Paul Verhoevenin kanssa kuvattuaan tälle muun muassa elokuvan Turkkilaisia makeisia (1973). 1980-luvulla hän siirtyi Hollywoodiin, jossa hän kuvasi muun muassa elokuvat Die Hard – vain kuolleen ruumiini yli (1988), Punaisen lokakuun metsästys (1990), Basic Instinct – vaiston varassa (1992) ja Tappava ase 3 (1992). Hän teki debyyttinsä ohjaajana vuonna 1994 elokuvalla Speed – Kuoleman kyydissä. Tuottajana hän on toiminut muun muassa Steven Spielbergin elokuvassa Minority Report (2002). De Bont on ollut neljä kertaa ehdolla Razzie-palkinnon saajaksi. ==Valikoitu filmografia== ===Kuvaajana=== *Turkkilaisia makeisia (1973) *Max Havelaar (1976) *Cujo – kauhun silmät (1983) *Kovaa peliä (1983) *Lihaa ja verta (1985) *Niilin jalokivi (1985) *Luolakarhun klaani (1986) *Pirullisia ihmisiä (1986) *Who’s That Girl (1987) *Leonard osa 6 (1987) *Die Hard – vain kuolleen ruumiini yli (1988) *Musta sade (1989) *Punaisen lokakuun metsästys (1990) *Raja tuntemattomaan (1990) *Valo yössä (1992) *Basic Instinct – vaiston varassa (1992) *Tappava ase 3 (1992) ===Ohjaajana=== *Speed – Kuoleman kyydissä (1994) *Twister (1996) *Speed 2 – vaara iskee vesillä (1997) *The Haunting – paholaistalo (1999) *Lara Croft Tomb Raider: Elämän lähde (2003) ==Aiheesta muualla== * * Luokka:Alankomaalaiset elokuvaajat Luokka:Alankomaalaiset elokuvaohjaajat Luokka:Vuonna 1943 syntyneet Luokka:Elävät henkilöt
Masayoshi Soken

Masayoshi Soken (, s. 10. tammikuuta 1975 Meksiko) on japanilainen videopelimusiikin säveltäjä, joka on toiminut nykyisin Square Enixinä tunnetun Squaren työntekijänä vuodesta 2001 lähtien. Ensimmäisenä työnään hän sävelsi baseball-pelin Nichibeikan Pro Baseball: Final League musiikin. Sittemmin Soken on säveltänyt musiikkia Mario Slam Basketballiin ja Seiken densetsu 4:ään. Mario Slam Basketballin hän sävelsi kokonaan, Seiken densetsu 4:n taas Kenji Itōn, Ryūichi Sakamoton, Jun'ya Nakanon ja Tsuyoshi Sekiton kanssa. Hän toimi myös äänenmuokkaajana Front Mission 5: Scars of the Warissa. Hän valmistui Tokion luonnontieteiden yliopistosta. == Lähteet == == Aiheesta muualla == * Masayoshi Sokenin profiili Square Enixin sivustolla * Luokka:Japanilaiset säveltäjät Luokka:Videopelimuusikot Luokka:Vuonna 1975 syntyneet Luokka:Elävät henkilöt
Therocephalia

Therocephalia on sukupuuttoon kuollut terapsidien alalahko, johon kuuluu permi- ja triaskaudella eläneitä eläimiä. Ne ovat läheistä sukua nisäkkäiden esi-isille kynodonteille. Niiden fossiileja on löydetty Etelä-Afrikasta, Venäjältä, Kiinasta ja Antarktikselta. Useimmat Therocephalia-lajit olivat lihansyöjiä ja ainakin osa niistä on luultavasti ollut tasalämpöisiä. Viimeiset Therocephalia-alalahkon lajit kuolivat keskitriaskaudella. ==Luokittelu== *Lahko: Therapsida (terapsidit) **Kladi: Neotherapsida ***Kladi: Theriodontia ****Alalahko: Therocephalia *****Heimo: Lycosuchidae *****Kladi: Scylacosauria ******Heimo: Scylacosauridae ******Kladi: Eutherocephalia *******Suku: Ictidostoma *******Suku: Hofmeyria *******Suku: Mirotenthes *******Suku: Viatkosuchus *******Suku: Moschowhaitsia *******Suku: Theriognathus *******Heimo: Akidnognathidae ********Suku: Euchambersia ********Suku: Cerdops ********Suku: Moschorhinus ********Suku: Promoschorhynchus ********Suku: Olivierosuchus *******Yläheimo: Baurioidea ********Suku: Ictidosuchus ********Suku: Ictidosuchops ********Suku: Ictidosuchoides ********Suku: Regisaurus ********Suku: Scaloposaurus ********Suku: Lycideops ********Suku: Tetracynodon ********Suku: Ericiolacerta ********Heimo: Bauriidae === Fylogenia === Muokattu Sidor (2001) ja Huttenlocker (2009) tutkimusten pohjalta: == Lähteet == * Luokka:Etelämantereen sukupuuttoon kuolleet eläimet
Vanuatun jalkapallomaajoukkue

Vanuatun jalkapallomaajoukkue edustaa Vanuatua jalkapallo-otteluissa. == Pelaajat == Kokoonpano 2014 === Maalivahdit === * 1 Ernest Bong * 16 Seiloni Iaruel * 23 Chikau Mansale === Puolustajat === * 2 Kevin Shem * 4 Selwyn Sese Ala * 5 Nemani Roqara * 6 Freddy Vava * 15 Alphonse Bongnaim * 20 Malon Kaltanak * 22 Brian Kaltack === Keskikenttäpelaajat === * 7 Jean Robert Yelou * 8 Silas Namatak * 9 Derek Malas * 13 François Sakama * 18 Michel Kaltack * 19 Roddy Lenga * 21 Dominique Fred * 23 Barry Mansale === Hyökkääjät === * 9 Seule Soromon * 11 Robert Tasso * 10 Jean Kaltack * 12 Joseph Namariau * 17 Jean Nako Naprapol ==Lähteet== Jalkapallomaajoukkue Luokka:Jalkapallomaajoukkueet
Friaça

Albino Friaça Cardoso eli Friaça (20. lokakuuta 1924, Porciúncula, Brasilia – 12. tammikuuta 2009, Itaperuna, Brasilia) oli brasilialainen jalkapalloilija. Friaça oli voittamassa Brasilialle hopeaa Brasilian kotikisoissa, jolloin se hävisi loppuottelussa Uruguaylle 2–1. Friaça teki ottelussa maalin. == Lähteet == Luokka:Brasilialaiset jalkapalloilijat Luokka:Vuonna 1924 syntyneet Luokka:Vuonna 2009 kuolleet
La Sûreté Nationale

La Sûreté Nationale (Kansallinen Turvallisuus) oli Ranskan salainen poliisi, jonka tilalle tuli Police nationale. Nimensä se sai ranskankielisestä varmuutta ja turvallisuutta tarkoittavasta sanasta. Sûretén ensimmäinen johtajaksi tuli Eugène François Vidocq vuonna 1811.Vidocq Society: the Life of Monsieur Vidocq Se perustettiin seuraamaan Napoleonin hallinnon aikana perustettua poliittista poliisia, jota johti Joseph Fouché. Entinen rikollinen Vidocq toimi aluksi poliisin ilmiantajana ja vakoilijana. Hän menestyi poliisin antamissa tehtävissä niin hyvin, että hänet valittiin vastaperustetun Sûretén ensimmäiseksi johtajaksi. Sûreté kasvoi Vidocqin aikana 28-henkiseksi organisaatioksi, jonka etsivät olivat Vidocqin lailla parannuksen tehneitä rikollisia. ==Lähteet== Luokka:Ranskan poliisitoimi Luokka:Ranskan historia Luokka:Salainen poliisi
Luettelo Suomen entisistä kaupungeista

Tämä on luettelo Suomen tasavaltaan sen itsenäisyyden aikana kuuluneilla alueilla sijainneista, Suomen itsenäisyyden aikana tai sitä ennen lakkautetuista kaupungeista. Lisäksi esitetään luettelo muuten kuin kaupungiksi tulon kautta lakkautetuista Suomen kauppaloista. ==Kaupungit== ===Suomen itsenäisyyden aika=== Kuntaliitosten tai nimenmuutosten yhteydessä tai muuten Suomen itsenäisyyden aikana on lakkautettu seuraavat Suomen kaupungit: * Anjalankoski – liitettiin Kouvolaan 2009 * Joutseno – liitettiin Lappeenrantaan 2009 * Juankoski – liitettiin Kuopioon 2017 * Jämsänkoski – yhdistyi Jämsän kanssa 2009 * Karjaa – yhdistettiin Tammisaaren ja Pohjan kanssa Raaseporin kaupungiksi 2009 * Kuusankoski – liitettiin Kouvolaan 2009 * Käkisalmi – luovutettu Neuvostoliitolle 1940 * Mänttä – liitetty Vilppulan kanssa Mänttä-Vilppulaksi 2009 * Nilsiä – liitetty Kuopioon 2013 * Sortavala – luovutettu Neuvostoliitolle 1940 * Suolahti – liitetty Äänekosken kaupunkiin 2007 * Tammisaari – yhdistettiin Karjaan ja Pohjan kanssa Raaseporin kaupungiksi 2009 * Toijala – yhdistetty Viialan kanssa Akaan kaupungiksi 2007 * Vammala – yhdistettiin Mouhijärven ja Äetsän kanssa Sastamalan kaupungiksi 2009 * Viipuri – luovutettu Neuvostoliitolle 1940 ===Suomen itsenäisyyttä edeltänyt aika=== Suomen tasavaltaan sen itsenäisyyden aikana kuuluneilla alueilla ovat sijainneet seuraavat ennen Suomen itsenäistymistä lakkautetut kaupungit. # Ulvila, perustettu vuonna 1365, lakkasi olemasta kaupunki 1558, kun kaupunki siirrettiin Poriin. Ulvilan kunnasta tuli uudestaan kaupunki vuonna 2000. # Taipale, perustettu vuonna 1618, lakkautettiin 1646. # Salmi, perustettu vuonna 1632, lakkautettiin 1650. # Brahea, perustettu vuonna 1652, lakkautettiin vuonna 1681. Lieksan kunnasta, jonka myöhemmällä alueella Brahea oli sijainnut, tuli kauppala 1936 ja kaupunki 1973. # Kurkijoki, perustettu vuonna 1668, lakkautettiin noin 1700. ==Kauppalat== Muusta syystä kuin kaupungiksi tulon takia on lakkautettu seuraavat Suomen kauppalat: *Haaga – liitettiin 1946 Helsinkiin * Karhula – liitettiin 1977 Kotkaan *Koivisto – luovutettu Neuvostoliitolle *Lahdenpohja – luovutettu Neuvostoliitolle * Lauritsala – liitettiin Lappeenrantaan 1967 Entiset kaupungit * Suomen entisistä kaupungeista
Turner ja täystuho

Turner ja täystuho on Roger Spottiswooden ohjaama elokuva, joka sai ensi- iltansa vuonna 1989. Sen pääosaa esittää Tom Hanks. == Juoni == Scott Turner on poliisietsivä, jonka elämässä kaikki on säännöllistä ja järjestyksessä. Pian hänen elämänsä kääntyy päälaelleen, kun hän erään murhatutkimuksen yhteydessä joutuu adoptoimaan uhrin valtavan Hooch-koiran, mikä muuttaa hänen arkirutiininsa täysin. Koira sattuu myös olemaan murhan silminnäkijä. ==Näyttelijät== ==Arvioita== Video-oppaassa vuodelta 1994 Esko Rautakorpi sanoo elokuvaa kertakäyttötavaraksi ja antaa sille yhden tähden viidestä, mikä vastaa sanallista arviota ”huono”. ==Lähteet== == Aiheesta muualla == * * Luokka:Yhdysvaltalaiset draamakomediaelokuvat Luokka:Yhdysvaltalaiset perhe- elokuvat Luokka:Vuoden 1989 yhdysvaltalaiset elokuvat Luokka:Roger Spottiswooden ohjaamat elokuvat Luokka:Elokuvat koirista
Paris Hilton’s My New BFF

Paris Hilton's BFF on televisiosarja, jossa Paris Hilton etsii itselleen uutta parasta ystävää. Ohjelmaa on esittänyt Suomessa MTV3. * Paris Hilton's My New BFF (2008) voittaja: Brittany * Paris Hilton’s British Best Friend (2009) voittaja: Sam * Paris Hilton's My New BFF Dubai (2010) voittaja: Reem Sarjan ensimmäisen tuotantokauden tunnusmusiikkina on Hiltonin itse laulama kappale BFF. Ensimmäisen tuotantokauden voittaja "Brittany" ei osoittautunutkaan luotettavaksi ystäväksi ja siksi Paris lähti etsimään uutta parasta ystävää. Luokka:2000-vuosikymmenen yhdysvaltalaiset tositelevisiosarjat Luokka:MTV:n televisio-ohjelmat
Pahtahanhikki

Pahtahanhikki eli vuoripahtahanhikki (Potentilla nivea) pohjoinen ja arktinen ruusukasvi. Suomessa se on harvinainen ja rauhoitettu laji.Ympäristöministeriö: Luonnonsuojeluasetuksessa rauhoitetut lajit Viitattu 17.5.2009. == Ulkonäkö ja koko == Monivuotinen ja vahvajuurakkoinen pahtahanhikki kasvaa 5–15 senttimetriä pitkäksi. Varsi on koheneva ja karvainen. Pitkät lehtiruodit ovat pitkä- ja kähäräkarvaisia. Lehtilapa on kolmi- tai harvoin viisisorminen, lehdykät soikean leveähköjä, päältä karvaisia, alta tiheään kähäräkarvaisia. Lehdykät ovat tylppiä ja niissä on laitahampaita 9–13 kappaletta. Kukat ovat vaaleankeltaisia, terälehdet verholehtiä pidempiä. Pahtahanhikki kukkii heinäkuussa.Retkeilykasvio 1998, s. 253. Pahtahanhikkia on vaikea erottaa hyvin samankaltaisesta ja samoilla paikoilla kasvavasta ruijanpahtahanhikista (P. chamissonis).Laine 1997, s. 218. Lajien välimuodot ovat yleisiä. == Levinneisyys == Pahtahanhikin levinneisyysalue on laaja mutta varsin hajanainen. Se käsittää Pohjois- Amerikan pohjoiset osat, Siperian, Mongolian sekä Kaukasuksen, Alpit ja Fennoskandian tunturiseudut. Suomen lähialueilla laji on yleinen Norjassa ja Kuolan niemimaalla. Suomessa pahtahanhikkia tavataan Kuusamon ja Sallan rotkolaaksoista, Enontekiöltä sekä Utsjoelta.Den virtuella floran: Lappfingerört Viitattu 6.10.2009. == Elinympäristö == Pahtahanhikki kasvaa pääasiassa kalkkipitoisilla kalliopengermillä ja pahdanaluslouhikoissa. Laji on kalkinsuosija. Suomessa lajin suurimpina uhkina olivat aikaisemmin lähinnä laiton keräily sekä kalliokiipeily kasvupaikoilla. Nykyään suppealla alueella kasvavan lajin suurin tulevaisuuden uhka on ilmaston lämpiämisen mukanaan tuomat mahdolliset epäsuotuisat olosuhteet kasvupaikoilla.Väre 2008, s. 131. == Lähteet == * Laine, Unto: Pahtahanhikki. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 218. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Väre, Henry: Pahtahanhikit. Teoksessa Kasvit II. Toim. Piirainen, Mikko. WSOY, Porvoo 2008, s. 130–131. === Viitteet === == Aiheesta muualla == *Kasviatlas 2020: Pahtahanhikin levinneisyys Suomessa. *Luontoportti: Pahtahanhikit (Potentilla nivea) *ITIS: Potentilla nivea *United States Department of Agriculture (USDA): Potentilla nivea Luokka:Sormihanhikit
Riisuminen

Riisuminen on Lauri Törhösen ohjaama 21. helmikuuta 1986 ensi-iltansa saanut elokuva. Se kertoo vasemmistolaistaustaisesta ministeristä (Erkki Saarela), joka viettää yön hotellihuoneessa nuoruudenrakastettunsa ja entisen aatetoverinsa (Eeva Eloranta) kanssa. Riisumisen ja seksin lomassa he puivat henkilökohtaisia ja aatteellisia kysymyksiä. Elokuva perustuu Raija Orasen samannimiseen menestysnäytelmään, jonka ensi-ilta oli ollut Tampereen teatterikesässä vuonna 1984. Orasen mukaan hänen innoittajanaan toimi iltapäivälehden lööppi ministeri Matti Ahdetta koskeneesta uutisesta, joka osoittautui myöhemmin täysin perättömäksi. Jörn Donner osti näytelmän elokuvaoikeudet 5 000 markalla ja antoi aiheen Törhöselle, joka kirjoitti tarinan uusiksi. Oranen ei pitänyt lopputuloksesta ja irtisanoutui julkisesti elokuvasta.Riisuminen (1986): Muut tiedot Elonet. Viitattu 11.10.2013. Riisumisen musiikin teki ja esitti Hector, ja siitä suunniteltiin myös singlelevyä, joka ei kuitenkaan toteutunut. Elokuva alkaa muutaman minuutin mittaisella lyhytfilmillä Otteita Suomen hallitusmuodosta, jossa Jörn Donner lukee Suomen hallitusmuodon tekstiä. ==Arvioita== Video-oppaassa vuodelta 1994 Bello Romano pitää Riisumista pitkästyttävänä puhedraamana ja arvelee sen saamaa suosiota sukupolvikysymykseksi. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”. ==Lähteet== == Aiheesta muualla == * Riisuminen - Yle Areena Luokka:Suomalaiset draamaelokuvat Luokka:Vuoden 1986 suomalaiset elokuvat Luokka:Lauri Törhösen ohjaamat elokuvat Luokka:Poliittiset elokuvat
Tahmavillakko

Tahmavillakko (Senecio viscosus) on asterikasveihin kuuluva pahanhajuinen ja tahmeavartinen ja -lehtinen kasvi. Se on myrkyllinen. Suomessa tahmavillakko on tulokaslaji.Tolvanen 2008, s. 147. == Ulkonäkö ja koko == Yksivuotinen tahmavillakko kasvaa 20–50 senttimetriä korkeaksi. Tanakahko varsi on haaraton tai ylhäältä haarova. Koko varsi ja lehdet ovat tahmeakarvaisia, minkä vuoksi kasvi on tavallisesti roskan sotkema. Alemmat lehdet ovat lyhytruotisia, ylemmät ruodittomia, vastapuikeita, pariliuskaisia, ja lehden liuskat hampaisia. Kukat ovat keltaisia. Pienissä mykeröissä on noin 12 kielikukkaa. Tahmavillakon kukinta-aika ulottuu heinäkuusta lokakuuhun. Kasvi tuottaa pitkän kukinta-aikansa aikana valtavan määrän siemeniä.Retkeilykasvio 1998, s. 434. thumb|vasen|Tahmavillakon roskaantunut lehti. == Levinneisyys == Tahmavillakko on levinnyt lähes koko Eurooppaan itäisintä osaa lukuun ottamatta. Sitä tavataan myös tulokaslajina Pohjois-Amerikassa. Suomessa laji on yleisin Etelä-Suomessa, mutta sitä tavataan yleisesti Oulun korkeudelle saakka. Tahmavillakko on Suomessa tulokaslaji, joka on kulkeutunut maahan 1800-luvulla toisaalta Pietarista liikenteen mukana, toisaalta satamakaupunkeihin laivojen painolastihiekassa. Laji säilyi pitkään satunnaistulokkaana ja alkoi levitä laajemmalle vasta 1930–1940-luvuilla. Alun perin tahmavillakko on peräisin Välimeren maista.Oulun kasvit 2005, s. 401. == Elinympäristö == Tahmavillakkoa tavataan monien muiden tulokaslajien tapaan rautateillä, tienvarsilla, hiekkakuopilla, joutomailla, hiekkarannoilla, kallioilla ja pelloilla. == Lähteet == * Oulun kasvit. Piimäperältä Pilpasuolle. Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Tolvanen, Mattias: Tahmavillakko. Teoksessa Luonnossa. Kasvit II. Toim. Piirainen, Mikko. Weilin+Göös Oy, Porvoo 2008, s. 147. === Viitteet === == Aiheesta muualla == * Suomen Lajitietokeskus: Tahmavillakko (Senecio viscosus) * Kasviatlas 2022: Tahmavillakon (Senecio viscosus) levinneisyys Suomessa. * Luontoportti: Tahmavillakko (Senecio viscosus) * United States Department of Agriculture (USDA): Senecio viscosus Luokka:Villakot
Takayuki Aihara

Takayuki Aihara () on japanilainen videopelimusiikin säveltäjä. Uransa aikana hän tuottanut musiikkia Namcon, Arikan ja Square Enixin peleihin. == Ura == Aihara aloitti työnsä Namcon pelisäveltäjänä 1990-luvun alussa. Hänen huomattavimpia töitään Namcolla olivat Galaxian³ , Ridge Racer 2, Tekken ja Soul Edge -kolikkopelit. Galaxian³ :n ja Ridge Racer 2:n olivat Aiharan lisäksi säveltäneet Shinji Hosoe ja Ayako Saso, joiden kanssa hän siirtyi Namcolta Arikalle vuonna 1997. Arikalla hän työskenteli Street Fighter EX -sarjan parissa. Lähdettyään Arikalta Aihara perusti yksityisen studionsa Studio Carnavalin. Hosoen ja Sason kanssa hän teki jälleen yhteistyötä säveltäessään vuonna 2000 julkaistua Driving Emotion Type-S:ää. Seuraavia Aiharan säveltämiä Square Enixin julkaisemia pelejä olivat Drakengrad ja Children of Mana. == Lähteet == == Aiheesta muualla == * Studio Carnaval * Luokka:Japanilaiset säveltäjät Luokka:Videopelimuusikot Luokka:Vuonna 1968 syntyneet Luokka:Elävät henkilöt
Wang Xu

Wang Xu (kiin. 王旭, s. 27. syyskuuta 1985) on kiinalainen naispainija ja olympiavoittaja. Wang saavutti olympiavoiton 72 kilogramman sarjassa Ateenan kesäolympialaisissa 2004. Pekingin olympialaisissa hän ei kilpaillut, mutta hänen korvaajansa Wang Jiao voitti kultaa. Wang on voittanut olympiakullan lisäksi kerran MM-hopeaa ja -pronssia sekä vuoden 2006 Aasian kisojen kultamitalin. Aasian-mestaruuskilpailuista hän on voittanut kultaa vuonna 2001 ja pronssia vuonna 2007. Painin maailmancupissa Wang voitti pronssia vuonna 2007. ==Lähteet== *Profiili FILA:n tietokannassa *Profiili databaseolympics.com Luokka:Kiinalaiset naispainijat Luokka:Kiinalaiset olympiavoittajat Luokka:Vuonna 1985 syntyneet Luokka:Elävät henkilöt
Maailmankaikkeuden alku (kirja)

Maailmankaikkeuden alku on John D. Barrown vuonna 1993 ilmestynyt kirja kosmologiasta. Kirja käsittelee kosmologian peruskysymyksiä: maailmankaikkeuden alkutilaa, alkuräjähdystä, kaikkeuden laajenemista, alkeishiukkasten fysiikkaa, singulariteetteja, havaintoja kaikkeudesta, aineen ja energian luonnetta, lisäulottuvuuksien kysymystä ja näiden vaihtoehtoisia teorioita. == Kaikkeuden alkutila == Kaikkeuden alkutilan tutkimus perustuu nykytilan havaintoihin. Menneisyyttä ekstrapoloidaan nykytilasta, jotta saataisiin tietoa alkutilasta. Osa tekstistä käsittelee varsinaisen alun kysymystä riippumatta alkutilasta. Suurin osa tekstistä olettaa, että kaikkeus alkoi alkuräjähdyksestä noin 14 miljardia vuotta sitten. Toinen teoria esittää, että varsinaista alkuhetkeä ei ole, vaan aika jatkuu taaksepäin ikuisesti. == Kaikkeuden laajeneminen == Nykytiedon perusteella voimme havaita kaikkeudesta vain sen osan, mitä valo on ehtinyt kulkea alkupisteestä nykyhetkeen mennessä. Teoreettinen maksimi on siis noin 14 miljardia valovuotta. On havaittu, että kaikkeus laajenee. Laajeneminen ei ole pelkästään sitä, että kappaleet liikkuvat toisistaan poispäin. Kaikki kappaleet näyttävät etääntyvän toisistaan ikään kuin avaruus laajenisi. Tämä havaitaan punasiirtymänä, joka on merkki siitä, että havaittu kohde kulkee poispäin. Kaikkeutta voidaan eräissä malleissa ajatella ilmapallon pintana. Kun ilmapallo laajenee, kaikki pisteet pallon pinnalla etääntyvät toisistaan. Eräät kosmologian teoriat eivät oleta tämän olevan koko kaikkeus. Kaikkeus voisi olla suurempi kuin tämä. Tämän lisäksi kaikkeuksia voisi olla useampia ja erilaisia. == Fysiikan lait ja vakiot == Eräs kirjan keskeinen teema on mahdollisuus elämän synnystä. Kirjassa ei oleteta, että tämä kaikkeus olisi ainoa tai että muita kaikkeuksia olisi olemassa. Sen sijaan kirjassa esitetään, että fysiikan lait ja luonnonvakiot täytyvät olla kaikkeudessa sopivat, jotta siellä voi syntyä elämää kuten maapallolla. Esimerkiksi painovoima ei voi olla liian vahva, tai muussa tapauksessa kaikkeus supistuisi kokoon ennen kuin elämää voisi syntyä. == Ulottuvuudet == Kirjan loppu käsittelee lisäulottuvuuksien mahdollisuutta. Kirja esittää, että on fysikaalisia syitä sen puolesta, että tämän kaikkeuden fysikaalisilla laeilla ja vakioilla ei voisi olla suuria tilaulottuvuuksia havaitun kolmen ulottuvuuden lisäksi. Tietyt luonnolliset mekanismit eivät toimisi sopivalla tavalla. Kirjassa esitetään, että yli kolmessa ulottuvuudessa ei voisi olla vakaita atomeja eikä vakaita kiertoratoja auringon ympäri. Kuitenkin lisäulottuvuuksia saattaisi olla olemassa, mutta nämä olisivat niin pieniä, että niiden löytäminen kokeiden perusteella olisi hyvin vaikeaa. == Lähteet == * Luokka:Kirjat tähtitieteestä Luokka:Vuoden 1993 kirjat
Etelä-Wales

Etelä-Wales on alue Ison-Britannian länsirannikolla. Se ei ole hallinnollinen alue, eikä sen rajoja ole määritelty tarkkaan: siihen kuuluvat Glamorganshiren ja Monmouthshiren kreivikunnat ja yleensä joitakin osia Carmarthenshiren ja Pembrokeshiren eteläosista. Alueen suurimpia kaupunkeja ovat Walesin pääkaupunki Cardiff sekä Swansea ja Newport. Vaikka Etelä-Wales ei ole hallinnollinen yksikkö, sillä on yhteistoimintaa kuten yhteinen poliisipäivystys.South Wales Police == Lähteet == == Aiheesta muualla == * Cardiff and the South Wales Coast Turistiopas * Cardiff & South Wales (paikallislehti) Luokka:Walesin maantiede
Jorma Tiittanen

Jorma Tapani Tiittanen (29. lokakuuta 1929 Rautu – 5. helmikuuta 2017 Espoo) oli nimimerkkiä Titu käyttänyt suomalainen pilapiirtäjä, kuvittaja ja mainosgraafikko. Hänet muistetaan parhaiten Seura-lehdessä vuosikymmenien ajan ilmestyneestä, Titulointia-nimikkeellä otsikoidusta pilapiirrossarjasta. Tiittanen kävi Helsingissä Mainosgraafikkojen koulun ja työskenteli mainostoimistossa 13 vuoden ajan, ennen kuin tarjoutui sivutoimiseksi pilapiirtäjäksi Seuraan 1965. Kokosivun mittainen, sarjakuvamainen Titulointia-kuvapakina ehti ilmestyä lehdessä yli 44 vuoden ajan, aina vuoteen 2009 asti. Titun tuotti piirroksia Seuraan kaikkiaan luultavasti yli 2 200 kappaletta. Toimittaja Hannu Teider luonnehtii Tiittasen pilapiirrosten heijastaneen laajaperspektiivisesti suomalaista elämänmenoa. Tiittanen puuttui myös yhteiskunnallisiin epäkohtiin, mutta hänen huumorinsa hienotunteisuus ja elämänmyönteisyys estivät ketään loukkaantumasta. Hän oli aina tavallisen, vaatimattoman ihmisen puolella, Teider toteaa. Muita Tiittasen piirrossarjoja on Pääkaupunki-lehdessä 1970- ja 1980-luvulla ilmestynyt Herra Jalkanen. Lisäksi hän laati muun muassa kirjankuvituksia. Titun pakinoita on julkaistu myös kokoelmina nimellä Valitut vitsaukset, Kootut kuplat ja Hyvä Suomi. Päätoimisena mainosgraafikkona Tiittaen työskenteli muun muassa Mainosyhtymässä, Mainoskartiossa, OKA-kahvin somistamossa ja Philipsin mainososastolla. Hän kuoli 87-vuotiaana helmikuussa 2017 pitkän sairauden päätteeksi. ==Teoksia== * * ===Kuvituksia=== * Jauhiainen, Marjatta (toim.) (1973).Justhin piisas kun kesken loppuu. 2., uusittu painos. Helsinki: Suomalaisen kirjallisuuden seura. ==Lähteet== * * ===Viitteet=== Luokka:Suomalaiset pilapiirtäjät Luokka:Suomalaiset sarjakuvantekijät Luokka:Suomalaiset kuvittajat Luokka:Pakinoitsijat Luokka:Vuonna 1929 syntyneet Luokka:Vuonna 2017 kuolleet
Walther Wever

Walther Wever (11. marraskuuta 1887 Wilhelmsort – 3. kesäkuuta 1936 Dresden- Klotzche) oli saksalainen kenraaliluutnantti ja natsi-Saksan ilmavoimien Luftwaffen ensimmäinen esikuntapäällikkö. ==Ura== Ensimmäisessä maailmansodassa Wever kehitti niin sanotun joustavan etulinjapuolustuksen periaatteen, joka auttoi saksalaisia joukkoja pitkään kestämään kasvavaa ympärysvaltojen painetta. Vuonna 1917 hänet siirrettiin sotamarsalkka Paul von Hindenburgin alaisuuteen maavoimien yleisesikunnan eli Oberste Heeresleitungin (OHL) operatiiviselle osastolle, ja hän oli henkilökohtaisesti läsnä kun keisari Vilhelm II luopui kruunusta. Weveristä tuli 1. syyskuuta 1933 ilmailuministeriön (Reichsluftahrtministerium) johtaja, ja maaliskuussa 1935 hänen nimityksekseen muuttui ilmavoimien esikuntapäällikkö. Luftwaffen ensimmäisenä esikuntapäällikkönä Wever alkoi kehittää sekä strategisen, että taktisen ilmasodankäynnin perusteita Giulio Douhet’n ideoiden mukaisesti ja selvittää nykyaikaisen lentokoneen rakentamisen asettamia teknisiä vaatimuksia. Luftwaffen strategisen merkityksen korostaminen tarkoitti Stukien, hävittäjien ja pienten pommikoneiden ohella myös nelimoottorisen pommikoneen kehittämistä. Tämän hän nimesi Uralbomberiksi. Lisätutkimuksien jälkeen Wever kuitenkin luopui suunnitelmasta muutamia viikkoja ennen kuolemaansa, kun hänelle kävi yhä selvemmäksi, että valtakunnan johto aikoi sotaa. 3\. kesäkuuta 1936 hänen Heinkel He 70 -koneensa syöksyi Dresdenin Klotschen kentältä lähdön jälkeen tuntemattomasta syystä maahan ja Wever sai surmansa. Luokka:Saksalaiset kenraalit Luokka:Lento-onnettomuudessa kuolleet Luokka:Vuonna 1887 syntyneet Luokka:Vuonna 1936 kuolleet
Jaakko Närvä

Jaakko Närvä (s. 4. heinäkuuta 1973 Kotka) on suomalainen uskontotieteilijä. Närvän väitöskirja Ufologia ja ufokokemukset uskonnollisina ilmiöinä – Teoreettinen tutkimus tarkastettiin Helsingin yliopistossa joulukuussa 2008. Väitöskirjan mukaan ufologia ja ufokokemukset ovat suurimmaksi osaksi uskontoa ja vain hyvin pieneltä osin jotakin muuta.Väitös ufologiasta ja ufokokemuksista uskonnollisena ilmiönä Närvä on toiminut Suomen Ufotutkijoissa ja kertoo saaneensa virikkeen uravalintaansa omasta ufokokemuksestaan sekä 1990-luvun ufoaallosta.Jaakko Närvä Arto Nybergin haastattelussa ==Lähteet== Luokka:Suomalaiset uskontotieteilijät Luokka:Suomalaiset ufotutkijat Luokka:Vuonna 1973 syntyneet Luokka:Elävät henkilöt
Fagernäs

Fagernäs on sukunimi, joka voi viitata muun muassa seuraaviin henkilöihin: *Leif Fagernäs (s. 1947), Elinkeinoelämän keskusliiton EK:n toimitusjohtaja *Peter Fagernäs (s. 1952), yritysjohtaja *Uno Fagernäs (1894–1980), jääkärikenraalimajuri ==Katso myös== * Fagernäs, kylä Snappertunassa Raaseporissa Luokka:Luettelot henkilöistä sukunimen mukaan
Kristiina Lassus

Kristiina Lassus (s. 21. maaliskuuta 1966 Helsinki) on suomalainen muotoilija, joka on työskennellyt muun muassa Artekilla ja Alessilla. Lassus valmistui Taideteollisesta korkeakoulusta taiteen maisteriksi 1992 (Design Leadership) ja 1995 (Sisustusarkkitehtuuri ja huonekalusuunnittelu). Hän työskenteli valmistuttuaan eri sisustusarkkitehtitoimistoissa. Vuosina 1994–1997 hän oli Artekin desingkoordinaattori ja 1998–2004 Alessin designjohtaja. Vuodesta 2003 hänellä on ollut Milanossa oma toimisto, jonka nimissä hän toimii konsulttina suunnittelee muun muassa Intiassa ja Nepalissa valmistettavia mattoja. Matoista hän on saanut saksalaisen Red Dot -muotoilupalkinnon. Myös Alessi suunnittelemistaan astioista ja teräksisistä aterimista hän on saanut saman palkinnon. Hän on ollut myös Red Dotin tuomaristossa.Red Dot ==Palkinnot ja tunnustukset== *Red Dot -muotoilupalkinto matoista 2008 ==Lähteet== ==Aiheesta muualla== *Kristiina Lassus Studio Luokka:Suomalaiset muotoilijat Luokka:Vuonna 1966 syntyneet Luokka:Elävät henkilöt
Ton

Ton voi tarkoittaa seuraavia asioita: * TON, Tongan kolmikirjaiminen tunnus * Trots op Nederland, alankomaalainen puolue * Type O Negative, yhdysvaltalainen yhtye ;Maantiede * Ton, kylä Burkina Fasossa * Ton, kunta ja kylä Italiassa * Tôň, kylä Slovakiassa * Tongan maatunnus ;Henkilöitä: * Konstantin Ton (1794-1881), saksalais-venäläinen arkkitehti * Petr Ton (s. 1973), tšekkiläinen jääkiekkoilija
Mikael Paavalinpoika Munck

Mikael (Mikko) Paavalinpoika Munck, myös Mickel Pålinpoika Munck (k. 10. marraskuuta 1599, isä Påvel Andersson Huovari, äiti Brita Andersdotter Andersson) oli suomalainen sotilas, vouti, Turun linnan alipäällikkö ja Vehmaan Nuhjalan säteritilan omistaja. Hän toimi 1580-luvulla lainlukijana ja voutina eri puolilla Suomea. Vuonna 1585 hänet aateloitiin ja vuodet 1591–1597 hän oli Pohjois-Suomen voutina. Arvid Stålarm sai joulukuussa 1597 Turun linnan uudelleen haltuunsa ja Munckista tehtiin linnan alipäällikkö. Munck rasitti talonpoikia ankaralla linnaleirillä vahvistaakseen sotavoimia. Kaarle- herttua valtasi Turun linnan 1599 ja vangitsi Munckin, joka mestattiin Turun verilöylyssä. Hänen leskensä Margareeta Starck sai pitää perintötilansa ja hänen tiedetään olleen elossa vielä 1618.Tietosanakirja, Tietosanakirja- osakeyhtiö 1909–1919. ==Katso myös== * Munck af Fulkila ==Lähteet== ==Aiheesta muualla== * Luokka:Suomi Vaasa-ajalla Luokka:Suomen linnanvoudit ja linnanpäälliköt Luokka:Suomalaiset sotilaat Luokka:1500-luvulla syntyneet Luokka:Vuonna 1599 kuolleet
Alessi (yritys)

Alessi on italialainen muotoiluyritys. Yritys sijaitsee Omegnassa Piemontessa. Yrityksen nykyisen omistajan Alberto Alessin isoisä Giovanni Alessi perusti italialaisen perheyrityksen FAO:n (Fratelli Alessi Omegna) vuonna 1921. 1930-luvulla Giovanni Alessin poika Carlo Alessi opiskeli muotoilua ja oli yrityksen pääasiallinen muotoilija 1938–1945. Yrityksellä ei ole ollut omia muotoilijoita sitten vuoden 1955, jolloin Carlo Alessi oli siirtynyt yhtiön johtoon ja alkoi tilata suunnitelmia kansainvälisesti maineikkailta muotoilijoilta ja arkkitehdeilta, joita ovat olleet muun muassa Aldo Rossi, Luigi Massoni, Philippe Starck, Michael Graves, Ettore Sottsass, Achille Castiglioni ja Richard Sapper. Monista yrityksen tuotteista on tullut klassikoita, kuten Starckin sitruspusertimesta Juicy Salif, Richard Sapperin kaksiäänisesti viheltävästä vesipannusta "9091" vuodelta 1983 ja Michael Gravesin linnunlaulu-vesipannusta 9093 vuodelta 1984. Suomessa on yksi Alessin myymälä, joka sijaitsee Helsingissä Fredrikinkadulla. Yrityksen palveluksessa on noin 500 henkeä. Sen liikevaihto oli 2002 noin 108,5 miljoonaa euroa. ==Muotolijoita== * Luigi Massoni * Ettore Sottsass * Philippe Starck * Richard Sapper * Michael Graves Suomalaisista muotoilijoista Alessille ovat suunnitelleet muun muassa Antti Eklund, Pekka Hamberg, Tuija Helander, Stefan Lindfors ja Jari Silvennoinen. ==Yhteistyökumppaneita== *Oras on tehnyt Alessin kanssa yhteistyötä vuodesta 2002 lähtien.Avainlippu: Oras-brändin juuret ovat tukevasti Suomessa 28.5.2010, viitattu 12.5.11. ==Lähteet== ==Aiheesta muualla== *Alessin virallinen sivusto Luokka:Italialaiset yritykset Luokka:Muotoilualan yritykset Luokka:Sisustusalan tuotemerkit
Alessi

Alessi voi viitata seuraaviin: Henkilöitä: *Andrija Aleši, albanialainen kuvanveistäjä *Diego Alessi (s. 1971), italialainen kilpa-ajaja *Galeazzo Alessi (1512–1572), italialainen arkkitehti *Giuseppe Alessi (s. 1905), italialainen poliitikko, joka oli paikallishallinnon johdossa Sisiliassa *Joseph Alessi (s. 1957), yhdysvaltalainen pasunisti *Marc Alessi, yhdysvaltalainen poliitikko *Mark Alessi, sarjakuvakustantaja *Mary Alessi, yhdysvaltalainen laulunsanoittaja *Raquel Alessi, yhdysvaltalainen näyttelijä Kuvitteellisia henkilöitä: *Alessi (JoJo's Bizarre Adventure), sivuhenkilö japanilaisessa mangassa JoJo's Bizarre Adventure *Benito Alessi, kuvitteellinen henkilö australialaisessa televisiosarjassa Neighbours Muuta: *Alessi (yritys), italialainen keittiötavaroiden suunnitteluun erikoistunut yritys *Alessi Brothers, yhdysvaltalainen lauluduo
Community Jazz

Community Jazz on kosketinsoittaja Jukka Gustavsonin kymmenes soololevy, joka julkaistiin 8. huhtikuuta 2009. Levyllä soittaa Gustavsonin Organ Fusion Band sekä Gustavsonin ja Raoul Björkenheimin Björkenheim-Gustavson Quartet. Levyn ensimmäisen raidan "Cohesion Promotion" eli "Kiinnevoima" Gustavson on säveltänyt vaimonsa Leena Gustavsonin soolotanssiteokseen Eriääri. == Kappaleet == Kaikki kappaleet säveltänyt ja sanoittanut Jukka Gustavson sekä sovittanut Gustavson yhdessä muiden soittajien kanssa. # Cohesion Promotion # Human Rights # Every Child Needs Love # Cohesion Swing Report # Highlights of an Ordinary Day # Blue Grace # Man of Honor # In a Godless Hurry All the Time == Muusikot == Björkenheim-Gustavson Quartet soittaa raidoilla "Cohesion Promotion", "Human Right", "Highlights of an Ordinary Day" ja "In a Godless Hurry All the Time". Organ Fusion Band soittaa raidoilla "Every Child Needs Love", "Cohesion Swing Report", "Blue Grace" ja "Man of Honor" ;Björkenheim- Gustavson Quartet; * Jukka Gustavson – kosketinsoittimet, ääni * Raoul Björkenheim – kitarat * Ulf Krokfors – kontrabasso, bassokitara * Mika Kallio – rummut ;Organ Fusion Band * Jukka Gustavson – kosketinsoittimet, ääni * Pekka Nylund – kitara * Pentti Lahti – saksofonit ("Cohesion Swing Report", "Blue Grace") * Juha Verona – basso * Rami Eskelinen – rummut ;Muita levyn tekoon osallistuneita * Mikael Tiittanen – studiotekniikka (Seasound Studios) ja miksaus (Hawaji-Studio); lyömäsoitin efektit ("Man of Honor") * Pauli Saastamoinen – masterointi (Finnvox Studios) * Alpo Vanninen – kannen maalaukset * Anton Kalland – valokuvat * Jussi Virmajoki – vuoden 1967 valokuva * Charles Clark – englanninkielisten sanoitusten tarkastus == Lähteet == Luokka:Vuoden 2009 albumit Luokka:Jukka Gustavsonin albumit
Pentti Pesä

Pentti Pesä (20. joulukuuta 1942 Helsinki – 30. huhtikuuta 2023 Kuopio)Kuolleet | Kuopiolainen teatteriohjaaja ja kirjailija Pentti Pesä on kuollut – oli aikanaan Suomen nuorin teatterinjohtaja – Savon Sanomat (€) oli Kuopiossa asunut teatteriohjaaja, näytelmäkirjailija ja kirjailija. Hän valmistui ylioppilaaksi Helsingin lyseosta 1962 ja ohjaajaksi Suomen Teatterikoulusta 1966. Pesä toimi teatterinjohtajana Kemin kaupunginteatterissa 1966–1968 sekä ohjaajana Oulun kaupunginteatterissa 1968–1986 ja Kuopion kaupunginteatterissa 1987–2005. Teatterityönsä lisäksi hän kirjoitti noin 96 Jerry Cotton -tarinaa vuosina 1971–1981Raivio, Jouko: ”Serenadi G-ruudissa”: Jerry Cottonin portinvartijat. Väitöskirja: Tampereen yliopisto. Acta Universitatis Tamperensis 1712. Tampere: Tampere University Press, 2012. ISBN 978-951-44-8750-7. Teoksen verkkoversio (PDF). sekä muita sarjoja. == Käsikirjoitukset ja bibliografia == * Nuoren opettajattaren varaventtiili (1998) * Pessi ja Illusia (1977, sov.) * Työmiehen vaimo (1975, sov.) * Kauppa tai kuolema. Jännitysromaani. Jyväskylä 1976. Gummerus. 255 sivua. * Pimeän tien peli. Jännitysromaani. Jyväskylä 1977. Gummerus. 201 sivua. * Kiiski ja kivääri. Käsikirjoitus. 5-osainen jännityskuunnelma. Dramaturgi Ilkka Toiviainen. Helsinki 1984. Yleisradio. 85 lehteä. Työnimi Tapaus Kiiski. * Viidakkopoika. Näytelmäkäsikirjoitus. 1985 Kuopion kaupunginteatteri. * Sampsa ja mörkö. Piirrokset Samppa Lahdenperä. Kuopio 1989. Kustannuskiila. 32 sivua. Satu. * Aikaseikkailu. Kuvitus Samppa Lahdenperä. Kuopio 1989. Kustannuskiila. 32 sivua. Satu. * Muurahaisen varjo. Kuopio 1990. Kustannuskiila. 128 sivua. Romaani. * Rakentajan ruumisarkku. Käsikirjoitus. Jännityskuunnelma. Helsinki 1990. Yleisradio. 125 lehteä. * Kaksi tanssi unessa. Näytelmäkäsikirjoitus. 57 sivua. == Lähteet == * Pentti Pesä näytelmät.fi:ssä * Savon Sanomat, 24.12.2005 * Viikkosavo, 5.10.2005 * Bibliografia, kuopio.fi * http://kotinetti.suomi.net/paivi.weiste/itsenkir.htm === Viitteet === Luokka:Suomalaiset teatteriohjaajat Luokka:Suomalaiset näytelmäkirjailijat Luokka:Suomalaiset rikoskirjailijat Luokka:Vuonna 1942 syntyneet Luokka:Vuonna 2023 kuolleet
Bengt Gylta

Bengt Bengtsson Gylta (noin 1514 – 25. joulukuuta 1574, Hedensö, Ruotsi) oli ruotsalainen valtaneuvos. Hän oli nuorena Kustaa Vaasan luona hovijunkkarina ja määrättiin 1550 laamanniksi Länsi-Götanmaalle. Vuonna 1554 hän toimi yhtenä niistä lähettiläistä, jotka neuvottelivat tanskalaisten kanssa Älfsborgissa. Hän osallistui myös lähetystöön, jonka Kustaa Vaasa lähetti Venäjälle 1556. Eerik XIV:n hallinnon aikana hänet lyötiin ritariksi 1561 ja hänestä tuli valtaneuvos 1562. Samana vuonna hän neuvotteli Tanskassa ja seuraavana vuonna Venäjällä. Herttuoiden kapinassa 1568 hän oli pisimpään uskollinen kuninkaalle. Joulukuussa 1568 ja vielä seuraavan vuoden puolellakin hänet mainitaan asiakirjoissa Juhana III:n hovimestarina. Tanskan ja Lyypekin kanssa käydyissä rajaneuvotteluissa ja Stettinin rauhankongressissa 1570 Gylta toimi Ruotsin edustajana. Vuodet 1571–1572 hän oli Tukholman linnan käskynhaltijana. ==Lähteet== * Nordisk familjebok, Nordisk familjeboks förlags 1909 Luokka:Ruotsalaiset virkamiehet Luokka:Valtaneuvokset Luokka:Vuonna 1514 syntyneet Luokka:Vuonna 1574 kuolleet
Tuntematon uhka (vuoden 1995 elokuva)

Tuntematon uhka () on katastrofielokuva, joka ilmestyi vuonna 1995. Pääosan esittää Dustin Hoffman ja ohjauksesta vastaa Wolfgang Petersen. == Juoni == Zairessa löytyy eräästä kylästä tauti, joka on tarttunut kaikkiin kyläläisiin. Tapausta tutkiva armeijan lääkäri Sam Daniels (Hoffman) USAMRIID, löytää tappavimman viruksen, mitä ihmiskunnan historiassa on nähty, Motaban. Virus on muuntautumiskykyinen ja pystyy siirtymään myös muihin kädellisiin. Läheltä tartuntapaikkaa viidakosta pyydystetyn pienen makakin mukana tauti pääsee leviämään Yhdysvaltoihin. Se tarttuu ilmassa, tappaa muutamassa tunnissa eikä parannuskeinoa tunneta. Sam Daniels alkaa etsiä ryhmineen viruksen aiheuttajaa ja parannuskeinoa ennen kuin koko maa joutuu sairauden ja sekasorron kouriin. Myös Danielsin CDC:n tutkijana ja lääkärinä toimiva ex-vaimo Roberta Keough (Rene Russo) törmää tähän ennestään tuntemattomaan tautiin, joka oli surmannut muutaman hänen potilaansa. Taudin levitessä, joudutaan eräs yhdysvaltalainen pikkukaupunki eristämään ettei tauti leviäisi. Tutkiessaan tautia ja mahdollisia ehkäisykeinoja, Daniels saa prikaatinkenraali William "Billy" Fordilta (Morgan Freeman) vihjeen vasta-aineesta. Myöhemmin tutkijaryhmän jäsenten saadessa tartunnan, selviää Danielsille tautia levittävän viruksen olevan 1960-luvulla armeijan tutkijoiden sotilastarkoituksiin kehittelemä virus. Lisäksi armeija yrittää pitää salassa osansa taudin olemassaoloon. == Aiheesta muualla == * * Luokka:Vuoden 1995 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset katastrofielokuvat Luokka:Wolfgang Petersenin ohjaamat elokuvat Luokka:Yhdysvaltalaiset tieteiselokuvat Luokka:Elokuvat terveydenhoidosta
Sphenacodontidae

Sphenacodontidae on sukupuuttoon kuollut kladin Eupelycosauria synapsideihin kuuluva heimo joka käsittää hiili- ja permikaudella eläneitä lihansyöjiä. Sphenacodontidae on terapsidien sisarryhmä ja se luetaan yhdessä niiden kanssa kladiin Sphenacodontoidea.Interrelationships of basal synapsids: cranial and postcranial morphological partitions suggest different topologies Journal of Systematic Palaeontology Volume 10, Issue 4, 2012 Dimetrodon Is Not a Dinosaur: Using Tree Thinking to Understand the Ancient Relatives of Mammals and their Evolution Evolution: Education and Outreach kesäkuu 2009, Volume 2, Issue 2, pp 257-271 A new basal sphenacodontid synapsid from the Late Carboniferous of the Saar−Nahe Basin, Germany Synapsida - Mammals and their extinct relatives Tree of Life Web Project (ToL) The Fossil Non-mammalian Synapsid Collection at The Field Museum Autapomorphies of the main clades of synapsids Tree of Life Web Project (ToL) Sphenacodontidaeen kuului aikansa suurimpia lihansyöjiä. Suurimmat niistä kasvoivat yli kolmen metrin pituisiksi. Ehkä tunnetuin heimon jäsen on Dimetrodon. Sphenacodon on toinen heimon suvuista, mikä tunnetaan suhteellisen hyvin säilyneistä fossiileista. Sphenacodontidaen jäsenille tyypillinen piirre on erilaistunut hampaisto, johon kuuluvat muun muassa kulmahampaat. Ensimmäiset Sphenacodontidaeen kuuluvat synapsidit ilmestyivät myöhäishiilikaudella ja hävisivät keskipermikaudella, jolloin terapsidit korvasivat ne. Sphenacodontidae-heimon fossiileja on löydetty Pohjois-Amerikasta ja Euroopasta.A new species of Dimetrodon (Synapsida: Sphenacodontidae) from the Lower Permian of Germany records first occurrence of genus outside of North America DIMETRODON (AMNIOTA: SYNAPSIDA: SPHENACODONTIDAE) FROM THE LOWER PERMIAN ABO FORMATION,SOCORRO COUNTY, NEW MEXICO THE CARPUS AND TARSUS OF THE EARLY PERMIAN SYNAPSID SPHENACODON FEROX(EUPELYCOSAURIA: SPHENACODONTIDAE) ==Luokittelu== Suku Cutleria saattaa kuulua Sphenacodontidaeen, tämä ei ole kuitenkaan varmaa sillä se saattaa olla myös Sphenacodontidaen ja terapsidien lähisukulainen, joka on niiden yhteisryhmän sisarryhmä. *Kladi: Synapsida (Synapsidit) **Kladi: Caseasauria ***Heimo: Caseidae ***Heimo: Eothyrididae **Kladi: Eupelycosauria ***Heimo: Varanopidae ***Heimo: Ophiacodontidae ***Heimo: Edaphosauridae ***Kladi: Sphenacodontia ****Suku: Cutleria ****Suku: Haptodus ****Suku: Palaeohatteria ****Suku: Pantelosaurus ****Suku: Ianthodon ****Kladi: Sphenacodontoidea *****Heimo: Sphenacodontidae ******Suku: Bathygnathus ******Suku: Ctenorhachis ******Suku: Macromerion ******Suku: Neosaurus ******Suku: Secodontosaurus ******Suku: Steppesaurus ******Alaheimo: Sphenacodontinae *******Suku: Cryptovenator *******Suku: Ctenospondylus *******Suku: Dimetrodon *******Suku: Sphenacodon ===Fylogenia=== Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta): == Lähteet == == Aiheesta muualla == * Synapsida: Sphenacodontia (Sphenacodontidae) Palaeos.com Luokka:Synapsidit